Den voksne sommerfuglen kan lage en pipende lyd ved å presse luft ut av sugesnabelen, en ganske uvanlig metode for insekter som vanligvis lager lyd ved å gni harde overflater mot hverandre (stridulering) eller ved å vibrere membraner (for eksempel hos sangsikader). Siden sommerfuglen ikke har lunger er det misvisende å kalle lyden for plystring, det er mer å sammenligne med raping. Funksjonen til disse lydene er ikke kjent med sikkerhet, det har blitt foreslått at de brukes til å forvirre ekkolokaliseringen til flaggermus.